38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 516 της 8/13 Αυγ. 1975 (ΦΕΚ Α΄ 170) Περί διαχωρισμού της Ανωτάτης Σχολής Χημικών Μηχανικών του Ε.Μ. Πολυτεχνείου εις τας Σχολάς α)Χημικών Μηχανικών και β)Μηχανικών Μεταλλείων-Μεταλλουργών. Έχοντες υπ’ όψει: 1.Τας διατάξεις των άρθρ. α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β)2, 3 και 5 του Ν.Δ. 216/1974 «περί συστάσεως του Υπουργείου Προεδρίας Κυβερνήσεως» (ΦΕΚ 367 τ. Β΄), 3)την γνώμην του Συλλόγου των Καθηγητών (συνεδρία 2.11.1974) της Ανωτάτης Σχολής Χημικών Μηχανικών και της Συγκλήτου (συνεδρία 29.11.1974) του Ε.Μ. Πολυτεχνείου και 4)την υπ’ αριθ. 236/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.-1.Από του ακαδημαϊκού έτους 1975-76 η παρά τω Ε.Μ. Πολυτεχνείω υφισταμένη Ανωτάτη Σχολή Χημικών Μηχανικών διαχωρίζεται εις τας Σχολάς: α)Ανωτάτη Σχολή Χημικών Μηχανικών και β)Ανωτάτη Σχολή Μηχανικών Μεταλλείων - Μεταλλουργών. 2.Η φοίτησις εις τας Σχολάς ταύτας είναι πενταετής. 3.Ο αριθμός εισακτέων εις τας ανωτέρω Σχολάς ορίζεται κεχωρισμένως κατά τας περί ορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. (Αντί για τη σελ. 306,03(δ) Σελ. 306,03(ε) Τεύχος 1373 Σελ. 73 Οργανισμός Εθνικού Μετσοβίου Πολυτεχνείου 31.Γ.α.37-38 49 Άρθρ.2.-Αι περί φοιτήσεως, εγγραφών, μετεγγραφών ανανεώσεως εγγραφών των σπουδαστών, προαγωγικών και διπλωματικών εξετάσεων και των κατ’ αυτάς εξεταζομένων μαθημάτων, χορηγήσεως διπλωμάτων κλπ. διατάξεις του Ε.Μ. Πολυτεχνείου, ισχύουν και δια τας δια του παρόντος ιδρυομένας Σχολάς. Άρθρ.3.-Αι δια του παρόντος ιδρυόμεναι Ανωτάται Σχολαί απονέμουν τα διπλώματα. Η Ανωτάτη Σχολή Χημικών Μηχανικών το δίπλωμα Χημικού Μηχανικού. Η Ανωτάτη Σχολή Μηχανικών Μεταλλείων - Μεταλλουργών το δίπλωμα Μηχανικού Μεταλλείων - Μεταλλουργών. 